Briedžių briedė
Briedžių briedė – 44 cm ilgio apeiginė lazda su briedės galva, pagaminta iš briedžio rago trečiajame tūkstantmetyje pr. m. e. Radinį Šventosios senovės gyvenvietėje rado archeologė Rimutė Rimantienė. Muziejininkai ir restauratoriai pabrėžia briedės atvaizdo tikroviškumą. Itin išraiškingai perteiktas žandikaulis, šnervės, tarpuakyje esantis gumburėlis. Muziejininkės Dalios Ostrauskienės teigimu, tai yra vienintelis dantis vaizduojantis Baltijos regione rastas briedžio atvaizdas.